User:মৃগেন শৰ্মা

☘ গন্ধিয়া ☘ 🖌 মৃগেন শৰ্মা নলবাৰী জিলাৰ এখন ঐতিহ্যমণ্ডিত গাওঁ হ'ল গন্ধিয়া।খৃষ্টীয় তৃতীয় শতিকাত এই গাওঁত মানব সভ্যতাৰ পাতনি হয়। এই গাওঁৰ ইতিহাস ইয়াৰ কাষৰ বিল্বেশ্বৰ দেৱালয়ৰ ইতিহাসৰ লগত সম্পৰ্কিত। এই দেৱালয় খ্ৰীষ্টীয় তৃতীয় শতিকাত ৰজা নাগাক্ষই প্ৰতিষ্ঠা কৰে। দেৱালয়ৰ পূজা-সেৱাৰ বাবে গুৱাহাটী শুক্লেশ্বৰ দেৱালয়ৰ পুৰোহিত ভীমসেনক আনি দেৱালয়ত সেই কামৰ দায়িত্ব দিলে। ভীমসেন ব্ৰাহ্মণৰ থকা ঠাই গন্ধিয়া ভূমিত নিৰ্ধাৰণ কৰা হয়। এই বিল্বেশ্বৰ দেৱালয়ৰ পূজা-সেৱাৰ বাবে প্ৰয়োজন হোৱা ফুলৰ বাবে এই গন্ধিয়াত ফুলৰ। বাগিছা পাতি দিছিল।  বাগিছাৰ ফুলৰ গো গোন্ধেৰে এই ঠাইখন আমোলমোলই আছিল বাবে এই ঠাইখনৰ নাম 'গন্ধিয়া 'হয়। এই গন্ধিয়ালৈ খ্ৰীষ্টীয় ষোল্ল শতিকাত বংগদেশৰ বৈষ্ণৱ ধৰ্ম প্ৰচাৰক চৈতন্যদেৱৰ প্ৰিয় শিষ্য চিন্তামণি মহাপ্ৰভূৱে বৈষ্ণৱ ধৰ্ম প্ৰচাৰ কৰিব আহে। ইয়াৰ আল্লিবাড়ীত সত্ৰ স্থাপন কৰি তেওঁ ধৰ্ম  প্ৰচাৰ কৰিবলৈ লয়। কিছুদিন ধৰ্ম প্ৰচাৰ কৰি তেওঁ সহধৰ্মিণী ধৰ্মেশ্বৰী দেৱীক এজন শিষ্যৰ তত্বাৱধানত থৈ বংগদেশলৈ উভতি যায়। তাতে তেৰাৰ মহাপ্ৰয়াণ ঘটে।এই দু:সংবাদ পাই শোকতে কান্দি কাটি অধীৰ হয় তেৰাৰ পত্নী ধৰ্মেশ্বৰী দেৱী।  কান্দি কান্দি তেৱোঁ স্বৰ্গাগমী হয়  ।কান্দি কান্দি স্বৰ্গগামী হোৱা বাবে তেওঁৰ আন এটা নাম হয়-'কান্দেনী আই'। গন্ধিয়াৰ ৰাইজে তেওঁৰ স্মৃতিত গাওঁত তেওঁৰ নামত এটা মন্দিৰ সাজে। গন্ধিয়া অসমৰ জ্যোতিষ চৰ্চা চৰ্চা প্ৰাণকেন্দ্ৰ । গাঁওখনৰ সংখ্যাধিক সূৰ্য সূৰ্যবিপ্ৰসকলৰ অধিকভাগে জ্যোতিষ চৰ্চাৰ লগত জৰিত। গন্ধিয়াত মনসা মন্দিৰ, কালী মন্দিৰ,লক্ষ্মী মন্দিৰ, নৱগ্ৰহ দেৱালয়ত, জগন্নাথ মন্দিৰ, শিৱ মন্দিৰ,তিৰুপতি মন্দিৰ, বিষ্ণু মন্দিৰ আদি আছে।নানা পূজা-পাতাল,উৎসৱ-পাৰ্বণৰ দ্বাৰা গাওঁ খন প্ৰাণোচ্ছল হৈ থাকে।